alexandrainst/scandi-wiki huggingface dataset:
Stedje stavkirke

Stedje stavkirke var en stavkirke i Sogndal i Sogn og Fjordane, som ble revet i 1867. Det er bevart to portaler fra kirken i Bergen museum, i tillegg til noen mindre bygningsdeler med runeinnskrifter.

Stavkirken ble revet i 1867 og erstattet av nåværende Stedje kirke.

Stavkirkeforskeren Lorentz Dietrichson mente at det måtte være Stedje stavkirke som er omtalt i Sverres saga. Der blir det fortalt at kong Sverre i 1184 ga ordre om å brenne ned alle gårdene i Sogndal. Kirkene skulle spares, men holdt på å ta fyr av varmen fra de brennende gårdene. Birkebeinerne reddet kirken ved å henge våte seil over den. Han mener at kirken måtte være oppført få år før dette. Anders Bugge omtaler Stedje stavkirke som en Borgund-type.

Utseende

Stedje stavkirke var en treskipet kirke med 16 søyler. Som i Borgund stavkirke var det et åpent søyleintervall på begge langsider, som åpnet gjennomgang for en nordre og en søndre dør. Også i øst og vest åpnet et dobbelt søyleintervall for inngang til koret og inngang til midtskipet. I overveggen var det seks lysglugger på hverr langside. Da kirken ble revet var det et laftet tilbygg til kor og et tårn var satt på i vestre enden av kirken.

Skipet var 42 fot ganger 32 fot (om lag 13 m x 10 m). Høyden til toppen av taket var 50 fot (om lag 16 m). Bugge skriver at den var 12 x 9 m i grunnriss, og dermed større enn Borgund som er 6 x 7 m.

Innskrifter 

I Bergen museum finnes et fotstykke av en av søylene fra Stedje, med en runeinnskrift på. Innskriften er tolket av Aslak Liestøl på denne måten (med normalisert norrøn stavemåte):
Þenna staf gaf Sigríðr á Hv[áli f]yrir sálu Arndórs ok sér til miskunnar.
Dette kan oversettes til:
Denne staven gav Sigrid på Kvåle for sjela til Arndor og til miskunn for seg.
Dette namnet har blitt sett i sammenheng med den Arnþórr af Hváli - Arntor fra Kvåle, som er nevnt i Sverres saga som en av lederne for sogningene i 1183-84, men ikke nenvt i forbindelse med slaget ved Fimreite i 1184. Dietrichson sluttar av dette at den Arndor som er nevnt i innskriften, er den Arntor som er nevnt i Sverres saga, og at han må ha dødd en gang i 1184, før slaget ved Fimreite. Runologene Magnus Olsen og O. Rygh var ikke enige i denne tolkingen, men så det som mer trolig at runeinnskriftene viste til en eldre Arntor.

En annen runeinnskrift som fra Stedje stavkirke ble oppdaget i 1930. Innskriften ble funnet på en gammel dør fra kirken, som hadde blitt brukt om igjen i et hus i Sogndalsfjøra. Innskriften er kort, og er lesen som asuin. Det har ikke lykkes å finne en språklig mening i innskriften.

Kilder
Lorentz Dietrichson, De norske stavkirker (Kristiania og Kjøbenhavn, 1892)

Eksterne lenker 
 
 Stedje stavkirke skisse, tegning av Hermann Schirmer

Revne stavkirker
Kirker i Sogndal
Kulturminner i Sogndal
Tidligere kirker i Vestland
Alexander McKee (forfatter)

Alexander McKee (født 25. juli 1918, død 22. juli 1992) var en britisk militærhistoriker, forfatter og amatørdykker, mest kjent for sitt arbeide med utgravingen av «Mary Rose», et krigsskip fra tudortidens England.

Referanser

Eksterne lenker 
 Nettsted om Alexander McKee, (engelsk)

Britiske historikere
Order of the British Empire (OBE)
Even Meldal Schjelderup Cormontan

Even Meldal Schjelderup Cormontan (født 4. september 1798 i Øvrebø, død 14. februar 1893 i Franklin i Renville County i Minnesota) var en norsk prest, sønn av prest Hans Nicolai Cormontan og Nicoline Meldal.

Han tok teologisk eksamen 1824. Kapellan i Undal (der faren var sogneprest), sogneprest i Stranda, Beitstaden og Arendal (1847-1882). Alle barna utvandret til Amerika og som pensjonist flyttet han selv dit.

Referanser

Norske lutherske prester
Bryggearbeideren

Bryggearbeideren ved Drammen havn er en skulptur laget av kunstneren Arne N. Vigeland i 1975 til minne om bryggearbeiderne på havna.

Skulpturen var en gave fra U. B. Lieds fond, Drammen bys forskjønnelse og gavn, Drammen havnestyre, Export- og Importforeningen og Drammen Sjømannsforening. Hensikten var å reise et minne om bryggearbeidernes slitsomme arbeidsdag etter at den tekniske utviklingen i nyere tid hadde endret arbeidsformene til å involvere mindre manuelt arbeid. Skulpturen er av høy kunstnerisk verdi, regnes for å ha høy verneverdi og er blitt et viktig symbol på havna.

Bilder

Referanser

Eksterne lenker
 Oversikt over statuer og skulpturer, Drammen kommunes nettsider.
 Drammen havns nettsider.

Kulturminner i Drammen
Svenska Nationalsocialistiska Frihetsförbundet

Svenska Nationalsocialistiska Frihetsförbundet (forkortet: S.N.F.f.) var den første nasjonalsosialistiske organisasjonen i Sverige.

Grunnleggelse 

Organisasjonen ble grunnlagt av Birger Furugård og hans to brødre Sigurd og Gunnar under et møte i Älvdalen 12. august 1924. Gruppen startet samtidig publikasjonen Nationalsocialisten, med Sigurd som redaktør.

I 1923 hadde Sigurd og Gunnar møtt Adolf Hitler og Erich Ludendorff.

Det påfølgende året skiftet organisasjonen navn til Svenska Nationalsocialistiska Bonde- och Arbetarpartiet. Partiets utbredelse begrenset seg til Värmland. Utgivelsen av Nationalsocialisten ble stoppet.

I 1930 ble partiet slått sammen med Sveriges Nationalsocialistiska Folkparti som var ledet av Sven Olov Lindholm, og Nysvenska folkförbundet som var ledet av Stig Bille og dannet Nysvenska Nationalsocialistiska Förbundet  (N.N.S.F.) som året etter skiftet navn til Svenska Nationalsocialistiska Partiet (S.N.S.P.).

Referanser 

Politiske partier i Sverige
Nasjonalsosialisme
Politiske partier etablert i 1924
Politiske partier nedlagt i 1930
1924 i Sverige
1930 i Sverige
Nedslaget på Jupiter i 2010

Nedslaget på Jupiter i 2010 var et kosmisk nedslag på Jupiter av et objekt som hadde en diameter på 8-10 meter. Objektet kan ha vært en asteroide, komet, kentaur, utdødd komet eller en midlertidig satellitt.

Nedslaget fant sted den 3. juni 2010, og ble oppdaget av amatørastronomen Anthony Wesley fra Murrumbateman i New South Wales i Australia, og ble filmet av amatørastronomen Christopher Go fra Cebu på Filippinene. Wesley var den samme som oppdaget nedslaget på Jupiter i 2009.

Referanser

Jupiter
Hendelser i 2010
Troms Fylkes Kommunistblad

Troms Fylkes Kommunistblad var en norsk avis som ble utgitt i Tromsø ved årsskiftet 1923 - 1924, i den politiske turbulensen etter den store splittelsen i Arbeiderpartiet og stiftelsen av Norges Kommunistiske Parti.

Etter partisplittelsen fikk NKP først hånd om Tromsøs sentrale arbeideravis Nordlys, men allerede 15. november tok Arbeiderpartiet over denne avisen. NKP svarte umiddelbart med å lansere sin egen avis: Troms Fylkes Kommunistblad.

NKPs avis rakk imidlertid bare å komme ut med ett nummer i 1923, for etter to utgaver av Nordlys i AP-regi klarte «nykommunistene» igjen å erobre denne avisen. Nordlys var nå på NKPs hender fram til 20. januar 1924. Da tok Arbeiderpartiet nok en gang over avisen, og denne gangen for godt.  

NKP måtte for annen gang ty til Troms Fylkes Kommunistblad, som de mente å gi ut to ganger i uka. Avisen fikk imidlerid et kort liv. Etter bare seks nummer gikk den inn 23. februar 1924.

Redaktør for avisen var Peder Kåsmoli.

Referanser

Partiaviser (Norges Kommunistiske Parti)
Aviser etablert i 1923
Aviser nedlagt i 1924
Kommunisme i Norge
Kultur i Tromsø
Tromsøs historie
Ski-VM 2013 – Lagsprint kvinner



Resultater

1/2 Finaler

1/2 Finale B

1/2 Finale A

Finale

Langrenn under Ski-VM 2013
Daniel Bertoni

Ricardo Daniel Bertoni (født 4. mars 1955 i Bahía Blanca) er en argentinsk tidligere fotballspiller som spilte høyre ving. Daniel Bertoni ble verdensmester med  i VM i 1978 og scoret det siste målet i finalen.

Bertoni begynte i andredivisjon i 1972, men året etter spilte han for Club Atlético Independiente i den øverste divisjonen, der han var med på å vinne Interkontinentalcupen, serien og cupen for laget. I 1978 dro Bertoni til Sevilla. Etter to år i Spania dro han til Italia og spilte for Fiorentina og Napoli. Han avsluttet karrieren i 1986-1987-sesongen for Udinese.

Referanser

Kilder 
 Daniel Bertoni - Altomfotball.no

Eksterne lenker 
 

Argentinske fotballspillere
Fotballspillere for Sevilla FC
Fotballspillere for ACF Fiorentina
Fotballspillere for SSC Napoli
Fotballspillere for Udinese Calcio
Spillere i Fotball-VM 1978
Spillere i Fotball-VM 1982
Verdensmestere i fotball
Fødsler i 1955
Personer fra Bahía Blanca
Ski-VM 2013 – Kombinert normalbakke/4 × 5 km stafett



Resultater
Rekkefølgen internt på hvert lag er fra hopprennet, og kan avvike noe fra rekkefølgen de gikk i langrennet etterpå.

Kombinert under Ski-VM 2013
Nikos Anastasiades

Nikos Anastasiades (gresk: Νίκος Αναστασιάδης, født 27. september 1946 i Pera Pedi i distriktet Limassol i Britisk Kypros) er en kypriotisk politiker for det konservative partiet Demokratisk samling (DISY). Han er president i Kypros siden 28. februar 2013. Presidenten på Kypros er også sjef for regjeringen.

Anastasiades er advokat av yrke. Han studerte rettsvitenskap ved Universitetet i Aten og fordypet seg senere i sjørett ved University College London. Anastasiades var med å grunnlegge partiet DISY i 1976, ble første gang innvalgt i parlamentet for dette partiet i 1981 og har vært partileder siden 1997.

I 2013 ble Anastasiades valgt til Kypros' president. Han vant andre valgrunde med 57,5 % av stemmene over kommunisten Stavros Malas. Anastasiades ble i 2018 gjenvalgt som president, med 56 % av stemmene i andre valgomgang. Kommunisten Stavros Malas fikk 44 %. Valgdeltakelsen var 73 %.

Referanser

Eksterne lenker 
 

Kypriotiske politikere
Fødsler i 1946
Personer fra distriktet Limassol
Ole Gregor Liljedahl Barman

Ole Gregor Liljedahl Barman (født 20. august 1897 i Ålesund, død oktober 1983) var en norsk jurist og forfatter. Barman var dommerfullmektig i Kragerø 1923-1924 og i Drammen 1924-1925, lensmann i Bærum 1939-1967 (før det var han lensmann i Hurum og i Røyken), og hadde permisjon fra 1951-1953 for å være sjef ved Det Norske Teatret. Han hadde en rekke verv blant annet som formann i Norges lensmannslag 1938-1955, medlem av Det norske teaters styre 1947-1951, medlem av Forfatterforeningens styre 1934-1946, medlem av representantskapet i Norges Brannkasse, formann i Norsk bokmannslag 1948-1963 og medlem av kunstnerforeningens styre fra 1956.

Han var sønn av presten Gregorius Elisæus Barman og sønnesøn av presten Ole Barman, og nevø av Ole Gustav Barman.

Han var æresmedlem av lensmannslaget. I 1957 ble han ridder av 1. klasse av St. Olavsorden.

Verk
 Fast i fjellet (roman) 1930 
 Ein mann gjekk heim (roman) 1933, dramatisert og oppført på Det Norske Teatret 1936 
 Han Kristafor-Knut og andre karar (noveller) 1927 
 Sjørop (noveller) 1928
 Gjenta som elska fanden oppført 1953
 Draumen (noveller) 1968

Referanser 

Norske jurister
Norske forfattere
Norske politifolk
Norske teatersjefer
Riddere av 1. klasse av St. Olavs Orden
Personer fra Ålesund kommune
Personer fra Bærum kommune
Ole Gustav Barman

Ole Gustav Barman (født 7. august 1853 i Drammen, død 25. juli 1938 i Oslo) var en norsk prest og politiker (Venstre).

Foreldrene var presten Ole Barman (1816–1914) og Grethe Elisabeth Mørk (1836–1889). 

Ole Gustav Barman tok telegrafeksamen i 1874 og var tilsatt i telegrafvesenet til 1885. Han studerte samtidig og ble cand. theol. i 1887. Han var blant annet sjømannsprest i Quebec fra 1888 og i London fra 1894. Han var sogneprest i Skjervøy 1904–10, prost i Tromsø prosti 1906–09, sogneprest i Ålesund 1909–11, prost i Nordre Sunnmøre 1911–16 og sogneprest i Skjeberg 1916–28. 

Barman representerte Ålesund og Molde bykrets på Stortinget 1916–18, men møtte allerede fra 1914 som suppleant. I varaperioden møtte han i justiskomite nr.1, mens han i 1916–18 var medlem av Lagtinget, kirkekomiteen og valgkomiteen.

I 1903–04 reiste han på oppdrag fra Sjømannsmisjonen til mange europeiske havner for å studere norske sjøfolks vilkår på fremmede lands skip. En rapport om dette ble trykt i Sjøfartskontorets årbok for 1906. Barman var med i en departemental komite som utarbeidet framlegg til lov om sjømenn.

Han var medlem av Ålesund bystyre fra 1914 til 1916. Han var ridder av St. Olavs Orden.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Ålesund og Molde
Stortingsrepresentanter 1913–1915
Stortingsrepresentanter 1916–1918
Lokalpolitikere i Ålesund
Venstre-politikere i Møre og Romsdal
Norske lutherske prester
Riddere av St. Olavs Orden
Personer fra Drammen kommune
C-byrån

C-byrån var en hemmelig etterretningsorganisasjon innen det svenske forsvaret under andre verdenskrig. C-byrån var i virksomhet fra 1939 til 1946, men ble benevnt G-byrån (Gränsbyrån) frem til 1942 på grunn av dets arbeide ved og over Sveriges grenser. Organisasjonen begynte deretter å bli kalt C-byrån etter forbokstaven i sjefen Carl Peterséns fornamn.

Bakgrunn 
C-byrån ble etablert i 1939, ett par måneder etter krigsutbruddet, etter en felles aksjon av daværende ÖB (Sveriges militære øverstkommanderende) general Olof Thörnell og generalstabssjefen Carlos Adlercreutz. Carl Petersén og hans nestkommanderende, Helmuth Ternberg, delte opp ansvaret for informasjonsinnhentingen landvis mellom seg: Petersén søkte opplysninger om de allierte, mens Ternberg tok seg av Finland, Tyskland, Ungarn og Sveits. Ternbergs fremste informasjonskilde, ifølge han selv, var sjefen for den tyske etterretningsorganisasjonen Abwehr, Wilhelm Canaris.

C-byrån var den organisasjon som på svensk side høsten 1944 hadde ansvaret for Operasjon Stella Polaris, da nærmere 800 personer samt mengder med finsk signaletterretningsmateriale fra krigen med Sovjetunionen, i hemmelighet ble fraktet fra Finland til Sverige. I mai 1945 var C-byrån i samarbeid med amerikanske Office of Strategic Services (OSS) og med godkjennelse og støtte fra norske myndigheter ansvarlig for overføring av tyske etterretningseksperter fra Wehrmachts hovedkvarter på Lillehammer, det såkalte Lillehammer-kuppet.

C-byråns utveksling av informasjon med den tyske organisasjonen Abwehr ble etter andre verdenskrigs slutt ansett å være en belastning for det svenske forsvaret, så i 1946 ble Petersén avskjediget og religionshistorikeren Thede Palm, som hadde arbeidet på C-byrån siden 1943, fikk overta sjefsstillingen. Samtidig ble organisasjonens navn endret til T-kontoret (igjen tatt fra sjefens fornavn), så forsvaret offisielt kunne si at den miskrediterte C-byrån ikke lengre fantes.

Se også 

 Kai Holst

Referanser

Litteratur
Svensson, Rune Sveriges hemliga vapen?: C-byråns verksamhet under andra världskriget : en analys av mål, medel, organisation och verksamhet i stort. Stockholm: Försvarshögskolan. (1998) Libris 10234901

Eksterne lenker 
 «C-byråns verksamhet i Norge 1939-1945», fra Prosjekt 1905

Svensk etterretning
Etableringer i 1939
Opphør i 1946
Karl André Reichelt

Karl André Reichelt (født  i Oslo) er en norsk judoutøver.

Referanser

Eksterne lenker 
 Karl André Reichelt på Judo.no

Norske judoka
Norgesmestere
Kongepokalvinnere i judo
Personer fra Oslo
Fødsler i 1991
Tiggersoleie

Tiggersoleie (Ranunculus sceleratus) er en art som man oftest treffer på i næringsrike sumper, myrer eller vannsyk dyrkingsjord. Den er en av de giftigste norske artene i soleieslekta. Og dens navn kommer av at tiggere gnidde planten i ansiktet, for å få sår og blemmer. Dette var noe som antageligvis ga dem større inntekter.

Utseende og kjennetegn 

Tiggersoleie er en ettårig plante, som er fem til femti cm høy. Stilken er greinete, gulgrønn og litt hårete øverst. Blomstene er knapt en cm bred, mens blomsterskaftene er snaue og riflete. Begerbladene er gulgrønne og bøyd nedover. Mens honningbladene er blekgule, og ca. like lange som blomsterbladene. Den har mange smånøtter (ca. en mm lamge), og dem har så å si ikke nebb. Og den har et diploid kromosomtall på 32, men også 16 er kanskje observert.

Habitat 

Tiggersoleie vokser ofte i næringsrike vann, sumper, myrer, vannsyk jord og steder som nylig har vært oversvømt.

Etymologi 

Ranunculus kommer av «sen-latin» og betyr liten frosk. Der rana betyr frosk, og det er bøyd i diminutiv. Plinius (ca. år 70 e.Kr.) brukte navnet på en soleie. Opprinnelsen kommer antageligvis fra mange arter i soleieslekta trives i vann eller vannkant.
Og sceleratus betyr farlig eller giftig
.

Referanser

Litteratur 

 Lid, Johannes og Lid, Dagny Tande: Norsk flora. 7. utg. Redigert av Elven Reidar. Samlaget, 2005. ISBN 978-82-05-32563-0 (Side 293 og 299)
 Stenberg, Lennart og Mossberg, Bo: Gyldendals store nordiske flora. Gyldendal 2007. ISBN 82-521-6029-8 (Side 186)
 Grey-Wilson, Christopher, Blamey, Marjorie: ''Teknologisk forlags store illustrerte flora for Norge og Nord-Europa" Oversatt og tilpasset til norsk av Faarlund, Torbjørn, Sundig, Per. Teknologisk forlag 1992. ISBN 82-512-0355-4 (Side 118-119)

Eksterne lenker 
 

 Artskart
 Den Virtuelle Floran

Soleiefamilien
Gule blomster
Giftige planter
Bob McDonnell

Robert Francis «Bob» McDonnell (født 15. juni 1954 i Philadelphia i Pennsylvania) er en amerikansk politiker som har vært den 71. Virginias guvernør siden 16. januar 2010.

Han var oberstløytnant i United States Army.

McDonnell tjenestegjorde i Virginia House of Delegates fra 1993 til 2006 og var generaladvokat av Virginia fra 2006 til 2009. Han er styreleder i Republican Governors Association.

Referanser 

Offiserer i U.S. Army
Advokater fra USA
Politikere fra USA
Det republikanske parti (USA)
Personer fra Philadelphia
Temnorhynchus

Se systematisk inndeling

Temnorhynchus er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore (gjerne 15-20 millimeter), avlange, svarte biller. Hannen har et kort horn i pannen. Oversiden er ganske kraftig punktert og lite blank.

Levevis 
Larvene lever i jorda, der de spiser røtter på ulike slags gress, de kan kanskje også gjøre skade på jordbruksvekster, blant annet søtpoteter. De voksne er trege insekter som sjelden kommer til lys.

Utbredelse 
Slekten er hovedsakelig utbredt i Afrika, men to arter forekommer i det sørligste Europa. Dessuten har én art etablert seg i det østlige Australia, der den lever mest i hager.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Temnorhynchus Hope, 1837
 Temnorhynchus acutemarginatus Dechambre, 1976
 Temnorhynchus baal Reiche & Saulcy, 1856 - Midtøsten, også i Hellas
 Temnorhynchus burgeoni Paulian, 1946
 Temnorhynchus clypeatus Klug, 1855
 Temnorhynchus coquereli Fairmaire, 1868
 Temnorhynchus coronatus (Fabricius, 1781) - vidt utbredt i Afrika, også på Kypros
 Temnorhynchus cribratus Bates, 1884
 Temnorhynchus descarpentriesi Paulian, 1946
 Temnorhynchus elongatus Arrow, 1937
 Temnorhynchus flavipennis Arrow, 1937
 Temnorhynchus grandicornis Fairmaire, 1899
 Temnorhynchus luna Fairmaire, 1868
 Temnorhynchus minor Paulian, 1954
 Temnorhynchus overlaeti Burgeon, 1947
 Temnorhynchus perrieri Fairmaire, 1899
 Temnorhynchus raffrayi Fairmaire, 1887
 Temnorhynchus repandus Burmeister, 1847
 Temnorhynchus retusus (Fabricius, 1781) - sørlige Afrika, innført til Australia
 Temnorhynchus rugatus Kolbe, 1905
 Temnorhynchus scutiger Kolbe, 1905
 Temnorhynchus sjoestedti Kolbe, 1910
 Temnorhynchus stromsi Duvivier, 1891
 Temnorhynchus tridentatus Lansberge, 1886
 Temnorhynchus truncatus (Klug, 1832)
 Temnorhynchus zairensis Krell, 1995
 Temnorhynchus zambezianus Krell, 1992

Kilder 
 Krell, F.-T- og Hongay, G. (1998) The African rhinoceros beetle Temnorhynchus retusus (Fabricius) established in eastern Australia (Coleoptera: Scarabaeidae: Dynastinae). Australian Journal of Entomology 37: 312-314 
 Visser, D. og Stals, R. (2012) Temnorhynchus coronatus (Fabricius) (Scarabaeidae: Dynastinae), potentially a pest of sweet potato in South Africa. African Entomology 20: 402-407.

Eksterne lenker 
 Bilder av Temnorhynchus baal
 
 

Hornbiller
Biller formelt beskrevet i 1837
Afrikas insekter
Mike Jensen

Mike Lindemann Jensen (født 19. februar 1988) er en dansk fotballspiller som spiller for HB Køge.

Han har tidligere spilt for Brøndby, Malmö (lån), Rosenborg og APOEL. Med Rosenborg vant han fire seriegull og tre cupgull.

Karriere

Brøndby IF 
Mike Jensen spilte i en lengre periode på Brøndbys andrelag, men fikk etterhvert plass på førstelaget, der han scoret sitt første mål i UEFA-cupens andre kvalifiseringsrunde på hjemmebane i 4-0-seieren over Flora Tallinn høsten 2006. Han var i Superligaen 2008 utlånt til Malmö FF.

Han fikk sitt gjennombrudd i Brøndby i sesongen 2009-10, med den tidligere landslagsspilleren Kent Nielsen, og senere Mikes far Henrik Jensen som trener.

Rosenborg 
Den 6. februar 2013 skrev Mike Jensen under på en fireårig kontrakt med  på en fri transfer. Han skåret Rosenborgs mål i åpningskampen i Tippeligaen 2013, hvor de vant 1-0 over .

I sesongen 2015 var Jensen med på å vinne både Tippeligaen og Cupfinalen. Jensen ble av NISO kåret til årets spiller etter 2015-sesongen.

Den 29. januar 2016 tok Jensen over kapteinsbindet i Rosenborg. 16. august 2016 skrev han ny kontrakt ut 2021 med Rosenborg. Jensen ble av Norges Fotballforbund i samarbeid med Norsk Toppfotball kåret til beste midtbanespiller og beste spiller i Tippeligaen 2016. (Kåringen var tidligere kjent som Kniksenprisen.) Jensen ble også «Årets spiller» som best på VG-børsen i 2016.

I sesongen 2016 var han med å vinne både Tippeligaen og Cupfinalen.

29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien.

I sesongen 2018 var han med å vinne Eliteserien og Cupfinalen. Han scoret også 1 mål i cupfinalen.

Mike Jensen spilte 291 kamper og scoret 51 mål for Rosenborg fra 2013 til 2019. Det gjør han til nummer 18 på adelskalenderen i Rosenborg per 11. januar 2020.

APOEL 
11. januar 2020 skrev han under for APOEL til mai 2021. Kontrakten ble terminert i desember 2020.

HB Køge 
1. februar 2021 skrev han under en tre og et halvt årskontrakt med HB Køge.

Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.

Referanser

Eksterne lenker 
 
   på RBK.no
 Offisiell statistikk for Rosenborg Ballklub Mike Jensen

Danske fotballspillere
Norgesmestere i fotball
Utenlandske fotballspillere i Norge
Fotballspillere for Brøndby IF
Fotballspillere for Malmö FF
Fotballspillere for Rosenborg BK
Fotballspillere for APOEL
Fotballspillere for HB Køge
Ludolf Krohn

Ludolf Krohn (eller Ludolph) (født 24. oktober 1741 i Bergen, død 27. februar 1795 i Luster) var en norsk prest. Foreldrene var møbelsnekker Johan Jürgen Krohn (Cron) (død 1743) som innvandret til Bergen fra Altona i Holstein (senere del av Hamburg) og Alhed With. Altona var i likhet med Norge på den tiden under den danske kongen. Han var elev ved Bergen katedralskole og ved Seminarium Fredericianum. Krohn tok teologisk eksamen i Bergen i 1761. Han var sogneprest først i Norddal prestegjeld 1772-1784, deretter var han sokneprest i Dale i Luster 1785–1795. Han var residerende kapellan i Innvik prestegjeld 1763-1772 med bosted i Stryn. Innvik prestegjeld omfattet omtrent den senere Stryn kommune og hadde seks kirker med lang reisevei. Fra 1742 var det kapellaner i Stryn med bosted på Visnes.

Krohn var gift med Mette Christine Reutser (1739-1766) fra 1765, deretter med Maren (Mein) Cathrine Høgh (Høeg) (1749-1827) fra 1767. Mein Cathrine Høghs onkel var handelsmannen Hans Henrik Holtermann. Ludolf Krohn var far til offiseren Johan Jørgen Krohn og klokker i Norddal Ivar H. Krohn (1770-1839). Klokkeren Ivar H. Krohn var far til boktrykker og avisgründer Johan Jørgen Krohn. Med Ludolf kom familienamnet Krohn til Sunnmøre.

Krohn ble tidlig medlem av Syndmøre practiske Landhuusholdningsselskab stiftet i 1773. Han ble innvalgt i Det Kongelige Norske Videnskabers Selskab i 1774.

Referanser 

Norske lutherske prester
Personer fra Norddal kommune
Personer fra Bergen kommune